VENDIM
Nr. 767, datë 20.12.2023
PËR NJË SHTESË NË VENDIMIN NR. 929, DATË 17.11.2010, TË KËSHILLIT TË MINISTRAVE, “PËR KRIJIMIN DHE PËRDORIMIN E FONDIT TË VEÇANTË”, TË NDRYSHUAR

Në mbështetje të nenit 100 të Kushtetutës, të nenit 8, të ligjit nr. 35/2023, “Për kompetencat për përcaktimin e pagave dhe të shpërblimeve”, i ndryshuar, dhe të nenit 12, të ligjit nr. 84/2022, “Për buxhetin e vitit 2023”, të ndryshuar, me propozimin e ministrit të Mbrojtjes, Këshilli i Ministrave 
VENDOSI:
1. Në fund të pikës 9, të vendimit nr. 929, datë 17.11.2010, të Këshillit të Ministrave, të ndryshuar, shtohen fjalët “... me përjashtim të 539 (pesëqind e tridhjetë e nëntë) pjesëtarëve të Forcave të Armatosura, që shpërblehen me 1 (një) pagë mujore, të 38 (tridhjetë e tetë) pjesëtarëve të Forcave të Armatosura, Agjencisë Kombëtare të Mbrojtjes Civile, e të 7 (shtatë) personel zjarrfikës nga pushteti vendor në qytetet Korçë e Devoll, që shpërblehen me 2 (dy) paga mujore për rezultate të mira gjatë shuarjes së zjarreve brenda dhe jashtë vendit, si dhe të 1 255 (një mijë e dyqind e pesëdhjetë e pesë) personel zjarrfikës të pushtetit vendor, të angazhuar në shuarjen e zjarreve për vitin 2023, që shpërblehen me 1 (një) pagë mujore.”.
2. Ngarkohen Ministria e Mbrojtjes dhe Ministria e Financave dhe Ekonomisë për zbatimin e këtij vendimi. 

Ky vendim hyn në fuqi menjëherë dhe botohet në Fletoren Zyrtare.

